સત્ય, સ્વ પ્રેરિત, આંતરિક સૂચના જેને સહજ જ્ઞાન ,આત્મજ્ઞાન, આત્મ સિદ્ધિ, આત્મસ્થતા,વિવેક, વગેરે કહેવામાં આવે છે,જે સ્મૃતિમાં હોય છે,આમ સ્મૃતિને સહજ જ્ઞાન, આંતરજ્ઞાન  ,આત્મજ્ઞાન, આંતર સ્ફુરણ જ્ઞાન, આત્મસ્થતા, આત્મામાં સ્થિર થવું,,પોતાના સ્વ સ્વરુપમાં સ્થિર થવું, પણ કહી શકાય ,ટુકમાં અંતરમાંથી ઉભી થતી જ્ઞાનની આંતર  ધારા  એને સ્મૃતિ કહેવામાં આવે છે, કારણકે  આપણા મનથી પર રહેલા સત્યના ભંડારમાંથી જયારે મનની ભુમીકા માં જ્યારે સત્યનું અવતરણ થાય છે,ત્યારે જાણે આપણા પોતાના મૂળ સ્વ સ્વરૂપની  સ્મૃતિ જાગૃત થતી હોય છે,એટલે કે આપણો મૂળ સ્વભાવ જાગૃત થતો હોય છે,  ત્યારે જાગૃતતા પૂર્વક જે જ્ઞાન મળે છે તેને સ્મૃતિ કહેવામાં આવે છે, સ્મૃતિ ને બુદ્ધિના કાર્ય સાથે સરખાવવાથી  વધારે સ્પષ્ટ  રીતે સમજી શકાશે ,બુદ્ધિ માનસિક શક્તિ હોઈ કાર્ય કારણના સબંધ ઉપર આધાર રાખી કાર્ય કરે છે.